Виталий Иванович Спарышев

Виталий Иванович Спарышев (26 маусым, 1967 жыл) — қазақстандық және КСРО футболшысы. "Екібастұз" футболының түлегі.

 Ұлттық құрамада 

1992-97 жылдары Қазақстан ұлттық құрамасында ойнаған қорғаушы. Ұлттық құрамада алғаш рет 1992 жылы 26 қыркүйекте Қырғызстанмен ойында алаңға шықты. Бұл ойын 1:1 есебімен тең аяқталды. Осы ойыннан соң тек 1997 жылы ғана құрамаға шақырылды.

Құрама сапында 14 ойын өткізіп, бір гол соққан. Жалғыз голын 1997 жылы БАӘ құрамасының қақпасына енгізді (ӘЧ-1998 іріктеуі). Бұл ойында Қазақстан құрамасы 3:0 есебімен жеңіске жетті. Бұл — құраманың ӘЧ іріктеуінің екінші кезеңіндегі жалғыз жеңісі болатын.

Соңғы ойынын сол жылы 8 қараша күні сырт алаңда Жапония құрамасына қарсы өткізді.

 Ойнаған клубтары 
1985-94 жылдары "Екібастұз" клубында ойнады. Дебют ойынын 1985 жылы 9 мамыр күні Павлодардың "Трактор" командасына қарсы өткізді. Виталий бұл ойында 90 минутты түгел ойнады, ал команда 0:1 есебімен ұтылып қалдыhttp://footballfacts.ru/matches/556695-0-1. Алғашқы голын сол жылы 7 қыркүйек күні "Жезқазған" командасының қақпасына енгізді. Бұл кездесуде "Екібастұз" 2:0 есебімен жеңіске жетті.

1995 жылы Ақмоланың "Цесна" клубына ауысып, бір жылдан соң туған клубына қайта оралды. 1999-2000 жылдары "Ертіс" сапында екі жылдай доп тепті де, астаналық "Наша кампанияға" ауысты.  2002 жылы "Екібастұз" сапында карьерасын аяқтады. Карьерасындағы соңғы ойынын 2002 жылы 15 қазан күні "Таразға" қарсы өткізді. 

Футболмен қоштасқан соң да "Екібастұздан" ұзаған жоқ. Бірнеше жыл бапкер болды, 2014 жылы спорттық директоы боп сайланды. 2018 жылдан бастап клубтың техникалық директоры.
 Дереккөздер 

Cілтемелер
Профилі
Виталий Спарышев ойнаған матчтар тізімі
Санат:Қазақстан футболшылары
Санат:КСРО футболшылары
Санат:Екібастұз-1979 ФК ойыншылары
Санат:Ертіс ФК ойыншылары
Санат:Қазақстан Ұлттық футбол құрамасының ойыншылары
Санат:Жеңіс ФК ойыншылары
Санат:Наша Кампания ФК ойыншылары
Санат:Екібастұз-1979 ФК жаттықтырушылары